Diari Oficial de la Generalitat Valenciana


Sumari del DOGV 9546, del 03-03-2023 (2023/1998)

RESOLUCIÓ de 22 de febrer de 2023, del conseller de Sanitat Universal i Salut Pública, per la qual s'aproven les tarifes corresponents a la prestació de serveis oftalmològics per part de la Fundació d'Oftalmologia Mèdica (FOM), en qualitat de mitjà propi instrumental de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9546

Data del DOGV
:   03-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1998


Data del document
:   22-02-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * llista de preus
    * especialitat mèdica

RESOLUCIÓ de 22 de febrer de 2023, del conseller de Sanitat Universal i Salut Pública, per la qual s'aproven les tarifes corresponents a la prestació de serveis oftalmològics per part de la Fundació d'Oftalmologia Mèdica (FOM), en qualitat de mitjà propi instrumental de l'Administració de la Generalitat. [2023/1998]  
Amb data 15 de febrer de 2023, la Generalitat Valenciana, a través la Conselleria de Sanitat i Salut Pública de la Generalitat, va constituir la Fundació d'Oftalmologia Mèdica de la Comunitat Valenciana (FOM), tot això segons l'autorització del ple del Consell de data 20 de gener de 2023.  
Segons l'article 6 dels estatuts de la FOM s'estableix que aquesta té per objecte el diagnòstic, tractament, prevenció, difusió del coneixement, docència, foment, impuls, desenvolupament de la investigació cientificotècnica, sanitària, biomèdica i la cooperació internacional, tot això concernent a la patologia ocular humana.  
Així mateix, aquests estatuts, en l'article 3.2, estableixen que la Fundació té la consideració de mitjà propi personificat de la Generalitat, de les seues entitats autònomes i entitats de dret públic, sempre que aquestes tinguen la condició de poder adjudicador als efectes previstos en l'article 32 de la Llei/92603, de 8 de novembre, de contractes del sector públic.  
L'article 6.3 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, recull expressament que queden exclosos de l'àmbit d'aquesta llei els encàrrecs de gestió regulats en la legislació vigent en matèria de règim jurídic del sector públic.  
L'article 32 de la Llei 9/2017, de contractes del sector públic, estableix que els encàrrecs dels poders adjudicadors a mitjans propis personificats comportaran una compensació que s'establirà per referència a tarifes aprovades per l'entitat pública de la qual depén el mitjà propi personificat per a les activitats objecte per encàrrec realitzades pel mitjà propi directament.  
Per tant, vistes les facultats atorgades per l'article 2 de la Llei 5/1983, de 30 de desembre, del Consell, resolc:  
  
  
Primer  
Aprovar les tarifes següents per a la prestació de serveis oftalmològics:  
  
CONCEPTE PREUS €  
CIRURGIA RETINA 1.731,00 €  
CIRURGIA ÒRBITA 2.921,39 €  
CIRURGIA DE PARPELLA I VIA LACRIMAL 432,48 €  
CIRURGIA IRIS COMPLEXA 1.298,52 €  
CIRURGIA CATARACTES 535,25 €  
CIRURGIA ESTRABISME 415,35 €  
CIRURGIA ALTRES TUMORS 4.307,69 €  
CIRURGIA GLAUCOMA I ALTRES INTRAOCULARS 974,16 €  
CIRURGIA MENOR 216,24 €  
CIRURGIA CÒRNIA TRASPLANTAMENT - PENETRANT - LAMEL·LAR 4.326,96 €  
CIRURGIA CÒRNIA 974,16 €  
CONSULTA PRIMERA/URGÈNCIA/SUCCESSIVA 32,12 €  
TRACTAMENTS INTRAOCULARS (INJECCIÓ + MEDICACIÓ) \*PVL\*  
ELABORACIÓ COL·LIRIS (PROCEDIMENT) 16,06 €  
ELABORACIÓ COL·LIRIS (FÀRMAC) \*PVL\*  
OCT/EXPLORACIONS TECNOLÒGIQUES 108,12 €  
EXPLORACIONS MENORS 32,12 €  
ANGIOGRAFIA 76,01 €  
EXPLORACIONS COMPLEXES 216,24 €  
BAIXA VISIÓ ADAPTACIÓ AJUDES 108,12 €  
BAIXA VISIÓ REHABILITACIÓ/SESSIÓ 32,12 €  
LÀSER EXZIMER PTK 324,36 €  
LÀSER TRACTAMENTS 162,72 €  
LÀSER TERÀPIA FOTODINÀMICA 1.622,88 €  
ADAPTACIÓ PRÒTESIS OCULARS 2.163,48 €  
  
  
\*PVL: preu venda laboratori  
  
Els preus de les intervencions es facturaran mitjançant tarifa per procés complet amb una duració màxima de sis mesos, que inclou des de la primera visita fins a l'última revisió pel mateix procés, així com les proves, analítiques que siguen necessàries per a completar el diagnòstic i el tractament.  
Quan es tracte d'un procés bilateral realitzat en el mateix acte quirúrgic, el preu afegit per la intervenció bilateral serà del 80 % del preu original.  
Les lents intraoculars i un altre tipus de pròtesi que s'implanten als pacients s'abonaran al marge del preu esmentat en la taula, excepte les pròtesis oculars per a adaptació, que sí que estan incloses, mitjançant el procediment establit per l'organisme competent de la Conselleria de Sanitat Universal i Salut Pública.  
  
Segon  
L'import d'aquestes tarifes tindrà un període de validesa d'un any.  
No obstant això, continuaran vigents durant el període de duració de l'encàrrec si no són derogades per l'òrgan competent per a la seua aprovació.  
  
Tercer  
L'aplicació d'aquestes tarifes tindrà efectes des del 20 de març de 2023.  
  
Quart  
La comissió mixta de seguiment, prevista en l'apartat seté del plec de prescripcions tècniques de l'encàrrec de gestió de la prestació integral oftalmològica a la Fundació Oftalmològica Mèdica de la Comunitat Valenciana, podrà proposar la revisió anual de les tarifes.  
  
València, 22 de febrer de 2023.- El conseller de Sanitat Universal i Salut Pública: Miguel Mínguez Pérez.